**DĖL ROKIŠKIO RAJONO SAVIVALDYBĖS ŠVIETIMO CENTRO IR PEDAGOGINĖS PSICHOLOGINĖS TARNYBOS NUOSTATŲ PATVIRTINIMO**

2020 m. lapkričio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais (aktuali redakcija), patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164, Rokiškio rajono savivaldybės taryba n u s p r e n d ž i a:

1. Patvirtinti:
   1. Rokiškio rajono savivaldybės švietimo centro nuostatus (pridedama);
   2. Rokiškio rajono savivaldybės pedagoginės psichologinės tarnybos nuostatus (pridedama).

2. Įgalioti Rokiškio rajono savivaldybės švietimo centro ir pedagoginės psichologinės tarnybos direktorius pasirašyti patvirtintus nuostatus ir teisės aktų nustatyta tvarka įregistruoti juos Juridinių asmenų registre.

3. Pripažinti netekusiu galios nuo 1 punkte išvardintų švietimo įstaigų nuostatų įregistravimo Juridinių asmenų registre datos:

3.1. Rokiškio rajono savivaldybės švietimo centro nuostatus, patvirtintus Rokiškio rajono savivaldybės tarybos 2018 m. birželio 29 d. sprendimo Nr. TS-182 „Dėl Rokiškio rajono savivaldybės švietimo įstaigų nuostatų patvirtinimo“ 1.3. punktu;

3.2. Rokiškio rajono savivaldybės pedagoginės psichologinės tarnybos nuostatus, patvirtintus Rokiškio rajono savivaldybės tarybos 2018 m. rugsėjo 28 d. sprendimu Nr. TS-215 „Dėl Rokiškio rajono savivaldybės pedagoginės psichologinės tarnybos nuostatų patvirtinimo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) perduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS ŠVIETIMO CENTRO IR PEDAGOGINĖS PSICHOLOGINĖS TARNYBOS NUOSTATŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Patvirtinti Rokiškio rajono savivaldybės švietimo centro ir pedagoginės psichologinės tarnybos nuostatus, kurie pateikti šiame sprendimo projekte.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Nuostatų, įstatų ar statutų įforminimo reikalavimai (aktuali redakcija).

**Sprendimo projekto esmė.**

Pakeistas Vietos savivaldos įstatymo 20 straipsnio 2 dalies 16 punktas – savivaldybės meras priima į pareigas ir atleidžia iš jų biudžetinių įstaigų vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka (Lietuvos Respublikos vietos savivaldos įstatymo Nr. I-533 16 ir 20straipsnių pakeitimo įstatymas priimtas 2020-06-30).

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.** Nenumatoma.

**Finansavimo šaltiniai ir lėšų poreikis**. Nuostatų įregistravimo mokestis Juridinių asmenų registre.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Jolita Geidanienė